[Foto’s] Adele breek Grammy in helfte, en meer | Maroela Media
Adele breek die beeldjie in die helfte om die toekenning met Beyoncé te deel (Foto: Grammys/Getty Images)
Die Britse sangeres Adele het Sondag (internasionale tyd) geskiedenis op die Grammy-verhoog gemaak toe sy haar beeldjie in die helfte gebreek het om dié toekenning met Beyoncé te deel.
Die Grammys is Sondag by die Staples-sentrum in Los Angeles uitgedeel.
Adele, wat altesaam vyf toekennings ingepalm het, was op die verhoog om die toekenning vir die beste album van die jaar te ontvang toe sy in ŉ roerende toespraak byna die beeldjie van die hand gewys het.
“Vir my was die beste album van die jaar Lemonade deur Beyoncé. Ek kan nie die toekenning aanvaar nie; ek is baie dankbaar en waardeer dit ongelooflik, maar Beyoncé is my lewe. Die album was monumentaal en so weldeurdag. Dit het soveel siel gehad en ons kon ŉ ander kant van die sangeres sien,” het sy in haar toespraak gesê.
Die sangeres het ook talle kere om verskoning gevra nadat sy haar huldeblyk aan die oorlede sanger George Michael weens tegniese probleme gestaak het, geswets het en weer van voor begin het om dit “reg te doen”. Sy het ŉ staande applous vir dié optrede ontvang.
Ander hoogtepunte van die toekenningsgeleentheid was onder meer toe Bruno Mars homself as die sanger Prince vermom het in ŉ huldeblyk aan die ontslape kunstenaar.
Die aanbieder van die glansgeleentheid, James Corden, het ook sy gewilde program Carpool Karaoke nageboots en saam met sangers soos Jennifer Lopez en John Legend “Sweet Caroline” gesing.
Dié fotogalery is ŉ opsomming van die Grammy 2017-hoogtepunte.
Lees meer oor die Grammy-wenners op Maroela Media.
Jennifer Lopez (Foto: Grammys/Getty Images)
Jay-Z en Blue Ivey (Foto: Grammys/Getty Images)
Tim McGraw en Faith Hill (Foto: Jordan Strauss/Invision/AP)
Paris Jackson (Foto: Jordan Strauss/Invision/AP)
Nick Jonas (Foto: Jordan Strauss/Invision/AP)
Adele (Foto: Jordan Strauss/Invision/AP)
Carrie Underwood (Foto: Jordan Strauss/Invision/AP)
Demi Lovato (Foto: Jordan Strauss/Invision/AP)
Beyonce (Foto: Matt Sayles/Invision/AP)
James Corden en Julia Carey (Foto: Jordan Strauss/Invision/AP)
CeeLo Green (Foto: Jordan Strauss/Invision/AP)
Solange Knowles (Foto: Jordan Strauss/Invision/AP)
Die beeldjie is seker in China vervaardig
Ek het die berig gelees, en toe na die foto’s gekyk. Dom vraag – maar is David Bowie nie oorlede nie??
Dankie vir jou kommentaar. David Bowie is inderdaad oorlede. Hulle het wel ‘n huldeblyk aan hom gebring.
politiese snert. jammer julle hef dit ook op. sien geen melding aan die agenda van die sterre en die aand in geheel nie. Dan George Michael was een van die deurmekaarste siele ooit, hoe kan hy enigsins as voorbeeld dien? Dalk die rede vir die tegniese fout